**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS ILGALAIKIO MATERIALIOJO TURTO PRIPAŽINIMO NEREIKALINGU IR NETINKAMU NAUDOTI IR JO NURAŠYMO**

2021 m. liepos 29 d. Nr. T1-206

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 27 straipsnio 1 dalies 5 punktu ir 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 punktais bei atsižvelgdama į Plungės rajono savivaldybės administracijos direktoriaus 2021 m. birželio 10 d. įsakymu Nr. DE-685 „Dėl Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisijos sudarymo“ sudarytos komisijos pateiktą Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros 2021 m. birželio 8 d. pažymą Nr. TPN-14, 2021 m. birželio 22 d. pažymas Nr. TPN-18, Nr. TPN-19, Nr. TPN-20, Plungės rajono savivaldybės taryba nusprendžia:

1. Pripažinti nereikalingu ir netinkamu naudoti Plungės rajono savivaldybei nuosavybės teise priklausantį turtą:
   1. Pastatą – karvidę, esantį Vingio g. 13, Lazdenių k., Paukštakių sen., Plungės r., kurio inventorinis Nr. CA-00003934, unikalus Nr. 4400-5619-0162, pažymėjimas plane 1Ž1/b, likutinė vertė – 124,00 eurai;
   2. Pastatą – kiaulidę, esantį Plechavičiaus g. 5C, Milašaičių k., Stalgėnų sen., Plungės r. sav., kurio unikalus Nr. 4400-5619-3121, pažymėjimas plane 6Ž1b, inventorinis Nr. CA-00003928, likutinė vertė – 239,00 eurai;
   3. Butą su priklausiniais: ½ ūkinio pastato (unikalus Nr. 6897-7006-5067), sandėliu (unikalus Nr. 6897-7006-5078), ¼ kiemo statinių, esantį Dvaro g. 10-4, Gegrėnų k., Žemaičių Kalvarijos sen., Plungės r., kurio unikalus Nr. 6897-7006-5012:0004, inventorinis Nr. CA-00003421, likutinė vertė – 2 850,00 eurų;
   4. Butą su rūsiu, esantį Telšių g. 14-7, Žemaičių Kalvarijos mstl., Plungės r., kurio unikalus Nr. 6898-3009-6017:0008, inventorinis Nr. 10401, likutinė vertė – 11 709,74 euro.
2. Įtraukti sprendimo 1.1 – 1.4 papunkčiuose nurodytus nekilnojamojo turto objektus į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.

Savivaldybės meras Audrius Klišonis